આ દરમિયાન ઑકટોબર ૨૦૧૬માં એક ગે ડેટિંગ વેબસાઈટ પર ઋષિકેશ અને વિનની મુલાકાત થઈ. ઓનલાઈન દોસ્તીનાં બે દિવસ બાદ જ ઋષિકેશ અને વિન ડિનર માટે મળ્યા અને ધીમેધીમે આ દોસ્તી પ્રેમમાં પરિવર્તિત થઈ ગઈ. ઋષિકેશ અને વિને ડિસેમ્બર ૨૦૧૬માં ઓસ્ટ્રેલીયામાં રોડ ટ્રીપ પર જવાનું નક્કી કર્યું. રોડટ્રીપને અંતે તે બંને સિડનીમાં વિનના ભાઈના લગ્નમાં ગયા જ્યાં વિનના પરિવારે ઋષિકેશ સાથે જાણે તે પોતાના ઘરનો સભ્ય હોય તેવું વર્તન કર્યું. ઋષિકેશ વિન અને તેના પરિવારથી વધુ પ્રભાવિત થયો.